techiaith/cofnodycynulliad_en-cy huggingface dataset:
English: Llywydd, well, it's good to hear, at last, Gareth Bennett acknowledge the disastrous impact of leaving the European Union on recruitment in the health service here in Wales. I thought his question got off to a very promising start in that way - it went downhill fairly fast after that. I can tell him, Llywydd, that hard-working people in the Welsh NHS, who work every day to make sure that people in Wales have the services they need - they look forward to the day when there is a Labour Government prepared to invest in those public services so that the ambition of a four-day week can be realised here in Wales. Why could it possibly be thought of as an unworthy ambition to allow people to spend more time with their families, more time investing in their own development, when we are able to do that? We have a plan to do that. It will apply here in Wales. I look forward to the opportunity to be able to do it.
Welsh: Llywydd, wel, mae'n braf clywed, o'r diwedd, bod Gareth Bennett yn cydnabod yr effaith drychinebus y bydd gadael yr Undeb Ewropeaidd yn ei chael ar recriwtio yn y gwasanaeth iechyd yma yng Nghymru. Roeddwn i'n meddwl bod ei gwestiwn wedi dechrau'n addawol iawn yn hynny o beth - dirywiodd yn eithaf cyflym ar ôl hynny. Gallaf ddweud wrtho, Llywydd, bod pobl sy'n gweithio'n galed yn GIG Cymru, sy'n gweithio bob dydd i sicrhau bod pobl yng Nghymru yn cael y gwasanaethau sydd eu hangen arnynt - maen nhw'n edrych ymlaen at y diwrnod pan fydd Llywodraeth Lafur yn barod i fuddsoddi yn y gwasanaethau cyhoeddus hynny fel y gellir gwireddu'r uchelgais o wythnos pedwar diwrnod yma yng Nghymru. Pam yn y byd y gellid meddwl amdano fel uchelgais annheilwng i ganiatáu i bobl dreulio mwy o amser gyda'u teuluoedd, mwy o amser yn buddsoddi yn eu datblygiad eu hunain, pan ein bod ni'n gallu gwneud hynny? Mae gennym ni gynllun i wneud hynny. Bydd yn berthnasol yma yng Nghymru. Edrychaf ymlaen at y cyfle i allu ei wneud.
English: First Minister, it's ironic that you're saying about hard-working health workers when your own party had to use an actress in your party political broadcast, because you couldn't find any health workers to endorse your policies. But I'd like to ask you a serious point, if I may, because Health Inspectorate Wales and the Wales Audit Office just recently undertook an audit of Cwm Taf Morgannwg University Health Board, and they pointed to the failure of staff to have confidence that if they raise concerns, those concerns would be taken seriously. In fact, the report went on to say they felt they could do no more to escalate their concerns. Can you give me confidence today, First Minister, that your Government is working with the health boards in South Wales Central to make sure that health workers' concerns, when raised, are acted on, because the best friend in the health service is a critical friend to highlight failings that might lead to some disastrous consequences further down the line?
Welsh: Prif Weinidog, mae'n eironig eich bod chi'n sôn am weithwyr iechyd sy'n gweithio'n galed pan fu'n rhaid i'ch plaid eich hun ddefnyddio actores yn eich darllediad gwleidyddol, oherwydd na allech chi ddod o hyd i unrhyw weithwyr iechyd i gefnogi eich polisïau. Ond hoffwn ofyn i chi am bwynt difrifol, os caf i, gan fod Arolygiaeth Iechyd Cymru a Swyddfa Archwilio Cymru newydd gynnal archwiliad o Fwrdd Iechyd Prifysgol Cwm Taf, a chyfeiriasant at fethiant y staff i fod yn ffyddiog, os byddan nhw'n codi pryderon, y byddai'r pryderon hynny'n cael eu cymryd o ddifrif. Yn wir, aeth yr adroddiad ymlaen i ddweud eu bod nhw'n teimlo na allen nhw wneud mwy i uwchgyfeirio eu pryderon. A allwch chi roi ffydd i mi heddiw, Prif Weinidog, bod eich Llywodraeth yn gweithio gyda'r byrddau iechyd yng Nghanol De Cymru i sicrhau y gweithredir ar bryderon gweithwyr iechyd, pan gânt eu codi, oherwydd ffrind beirniadol i dynnu sylw at fethiannau a allai arwain at rai canlyniadau trychinebus yn ddiweddarach yw'r ffrind gorau yn y gwasanaeth iechyd?
English: Llywydd, I thank Andrew R.T. Davies for that serious question, and I agree with almost everything that he said. It is absolutely essential in our health service that, when people have concerns that they have to raise, that they have confidence that the system will listen to them carefully, respond to them seriously, and act on those concerns when those concerns are borne out on investigation. Now, the report published on 19 November by the healthcare inspectorate and the Wales Audit Office at Cwm Taf did say that there are steps that are being taken to strengthen quality, safety and governance within the health board, that the new chief executive, for now, is doing a great deal to lead the organisation in that direction. It then provides a series of further recommendations that the health board needs to respond to demonstrate that it is redesigning its structures and processes, and to make sure that the values of openness and of careful attention to what staff members are saying to the board are absolutely embedded in the culture of that organisation. And I share the views that the Member expressed about the importance of that happening right through our health services.
Welsh: Llywydd, hoffwn ddiolch i Andrew R.T. Davies am y cwestiwn pwysig yna, ac rwy'n cytuno â bron popeth a ddywedodd. Mae'n gwbl hanfodol yn ein gwasanaeth iechyd, pan fydd gan bobl bryderon y mae'n rhaid iddyn nhw eu codi, bod ganddyn nhw ffydd y bydd y system yn gwrando'n astud arnyn nhw, yn ymateb iddyn nhw o ddifrif, ac yn gweithredu ar sail y pryderon hynny pan gaiff y pryderon hynny eu cadarnhau yn dilyn ymchwiliad. Nawr, dywedodd yr adroddiad a gyhoeddwyd ar 19 Tachwedd gan yr arolygiaeth gofal iechyd a Swyddfa Archwilio Cymru yng Nghwm Taf bod camau yn cael eu cymryd i gryfhau ansawdd, diogelwch a llywodraethu o fewn y Bwrdd Iechyd, bod y prif weithredwr newydd, am y tro, yn gwneud llawer iawn i arwain y sefydliad i'r cyfeiriad hwnnw. Yna mae'n gwneud cyfres o argymhellion pellach y mae angen i'r bwrdd iechyd ymateb iddyn nhw i ddangos ei fod yn ailgynllunio ei strwythurau a'i brosesau, ac i wneud yn siŵr bod y gwerthoedd o fod yn agored a rhoi sylw gofalus i'r hyn y mae aelodau o staff yn ei ddweud wrth y bwrdd wedi eu hymwreiddio'n llwyr yn niwylliant y sefydliad hwnnw. Ac rwy'n rhannu safbwyntiau a fynegwyd gan yr Aelod ar y pwysigrwydd bod hynny'n digwydd yn ein gwasanaethau iechyd drwyddynt draw.
English: Thank you for the question. More people in Wales have access to national health service dentistry than ever before, and access for children is at an all-time high. However, provision in some parts of Wales remains challenging. Contract reform, investment in dental education and liberalisation of the profession are amongst some of the solutions being implemented.
Welsh: Diolch am y cwestiwn. Mae gan fwy o bobl yng Nghymru fynediad at ddeintyddiaeth gwasanaeth iechyd Cymru nag erioed o'r blaen, ac mae mynediad yn achos plant wedi cyrraedd y lefel uchaf erioed. Er hynny, mae'r ddarpariaeth mewn rhai rhannau o Gymru'n dal yn her. Mae diwygio'r contract, buddsoddi mewn addysg ddeintyddol a rhyddhau'r proffesiwn yn rhai o'r atebion sy'n cael eu rhoi ar waith.
English: Following on from the Health, Social Care and Sport Committee's report on dentistry in Wales, as Assembly Members, we continue to receive complaints from members of the public with regards to the lack of NHS dentists locally. Now, in the old Abertawe Bro Morgannwg area that I represent, we are told that only nine out of the 65 dental practices are taking on new adult NHS patients. Local NHS dentistry is a thing of the past for many of our communities. The Welsh Government has previously spoken, as you have today, of its intention to address recruitment and retention of dentists, and of contract reform in the medium term, but people want to know what actions you are taking now in your discussions with health boards to try and improve local NHS dental capacity in the short term, now?
Welsh: Yn dilyn adroddiad y Pwyllgor Iechyd, Gofal Cymdeithasol a Chwaraeon ar ddeintyddiaeth yng Nghymru, fel Aelodau Cynulliad, rydym ni'n parhau i dderbyn cwynion gan aelodau'r cyhoedd ynglŷn â phrinder deintyddion GIG yn lleol. Nawr, yn hen ardal Abertawe Bro Morgannwg yr wyf i'n ei chynrychioli, dywedir wrthym mai dim ond naw o'r 65 o bractisau deintyddol sy'n derbyn cleifion GIG newydd sy'n oedolion. Mae deintyddiaeth GIG leol yn perthyn i'r gorffennol mewn llawer o'n cymunedau. Mae Llywodraeth Cymru wedi siarad o'r blaen, fel yr ydych chi wedi ei wneud heddiw, am ei bwriad i roi sylw i recriwtio a chadw deintyddion, ac am ddiwygio contractau yn y tymor canolig, ond mae pobl eisiau gwybod pa gamau yr ydych chi'n eu cymryd nawr yn eich trafodaethau gyda byrddau iechyd i geisio gwella capasiti deintyddol lleol y GIG yn y byrdymor, nawr?
English: Of course, another challenge to the retention of dentists in Wales is the lack of support they're currently getting if they have stress-related illnesses. Now, this was highlighted by the British Dental Association. They've raised it as a significant issue amongst dentists that work in the NHS throughout the whole of the UK, not just in Wales. Now, in England, the Department of Health and Social Care has recently announced that it's providing access for dentists to their comprehensive NHS practitioner health support programme, but according to the British Dental Association, there's currently no comparable support from the Welsh Government for mental health well-being here. I just wondered, First Minister, if you would consider that concern, because having trained a dentist, having recruited a dentist, we certainly want to hang on to them, and if lack of help when they're suffering from mental health or stress-related illnesses is one of the reasons that they're leaving dentistry in Wales, then there's something tangible we can do something about - or you can do something about.
Welsh: Wrth gwrs, her arall i gadw deintyddion yng Nghymru yw'r diffyg cymorth y maen nhw'n ei gael ar hyn o bryd os oes ganddyn nhw salwch sy'n gysylltiedig â straen. Nawr, tynnwyd sylw at hyn gan Gymdeithas Ddeintyddol Prydain. Maen nhw wedi ei godi fel mater o bwys ymhlith deintyddion sy'n gweithio yn y GIG drwy'r DU gyfan, nid dim ond yng Nghymru. Nawr, yn Lloegr, mae'r Adran Iechyd a Gofal Cymdeithasol wedi cyhoeddi'n ddiweddar ei bod yn darparu mynediad i ddeintyddion at eu rhaglen gynhwysfawr o gymorth iechyd i ymarferwyr y GIG, ond yn ôl Cymdeithas Ddeintyddol Prydain, nid oes unrhyw gymorth tebyg gan Lywodraeth Cymru ar gyfer llesiant iechyd meddwl yn y fan yma. Tybed, Prif Weinidog, a wnewch chi ystyried y pryder hwnnw, oherwydd ar ôl hyfforddi deintyddion, ar ôl recriwtio deintyddion, rydym ni'n sicr eisiau dal gafael arnyn nhw, ac os yw diffyg cymorth pan eu bod yn dioddef o salwch iechyd meddwl neu salwch cysylltiedig â straen yn un o'r rhesymau pam maen nhw'n gadael y maes deintyddol yng Nghymru, yna mae rhywbeth ymarferol y gallwn ni ei wneud yn ei gylch - neu y gallwch chi ei wneud yn ei gylch.
English: I thank Angela Burns for that. I think we are more aware in general now of the pressures that primary care professionals of all sorts feel in a very pressurised part of the workforce. If there are new ideas that we can deploy to support dentists in the important work that they do, then, of course, we would be happy to speak to the BDA through the normal ways in which we have contact with them. I'm very happy to make sure that that is part of that next conversation.
Welsh: Diolchaf i Angela Burns am hynna. Rwy'n credu ein bod ni'n fwy ymwybodol yn gyffredinol erbyn hyn o'r pwysau y mae gweithwyr gofal sylfaenol proffesiynol o bob math yn ei deimlo mewn rhan o'r gweithlu sydd dan bwysau mawr. Os oes syniadau newydd y gallwn ni eu defnyddio i gynorthwyo deintyddion yn y gwaith pwysig y maen nhw'n ei wneud, yna, wrth gwrs, byddem yn hapus i siarad â'r BDA drwy'r ffyrdd arferol yr ydym ni mewn cysylltiad â nhw. Rwy'n hapus iawn i wneud yn siŵr bod hynny'n rhan o'r sgwrs nesaf honno.
English: I thank Jayne Bryant for that. The commission published its 'Our Approach' document in October. It sets out how it will go about its work. The commission will also deliver a progress report by the end of this calendar year.
Welsh: Diolchaf i Jayne Bryant am hynna. Cyhoeddodd y comisiwn ei ddogfen 'Ein Dull o Weithio' ym mis Hydref. Mae'n nodi sut y bydd yn mynd ati i wneud ei waith. Bydd y comisiwn hefyd yn cyflwyno adroddiad ar gynnydd erbyn diwedd y flwyddyn galendr hon.
English: Thank you, First Minister. When it was created, the ambition of the transport commission was to operate collaboratively and transparently, providing regular updates on their work. Today, I understand that the M4 commission meeting invited groups in Newport for the first time. While I'm pleased that an official from Newport City Council is part of it, many of my constituents have asked me how the commission will take into account the views of the people who are impacted the most by any recommendation they make. I'm sure you'll understand that my constituents and I are eagerly awaiting the commission's progress update in the next few weeks. In that, the commission promises a short list of potential fast-track measures, also eagerly anticipated by myself and my constituents, followed by the interim report in spring next year. First Minister, how will this be communicated with Newport residents, and in particular those who are not part of any group? How will they be able to have their say on any changes that will inevitably impact on them to ensure that any measures make a meaningful and real difference for the better?
Welsh: Diolch, Prif Weinidog. Pan gafodd ei greu, uchelgais y comisiwn trafnidiaeth oedd gweithredu ar y cyd ac yn dryloyw, gan ddarparu gwybodaeth reolaidd am ei waith. Heddiw, rwy'n deall bod cyfarfod comisiwn yr M4 wedi gwahodd grwpiau yng Nghasnewydd am y tro cyntaf. Er fy mod i'n falch bod swyddog o Gyngor Dinas Casnewydd yn rhan o hyn, mae llawer o'm hetholwyr wedi gofyn i mi sut y bydd y comisiwn yn cymryd i ystyriaeth barn y bobl sy'n cael eu heffeithio fwyaf gan unrhyw argymhelliad y byddan nhw'n ei wneud. Rwy'n siŵr y byddwch chi'n deall bod fy etholwyr a minnau yn aros yn eiddgar am ddiweddariad ar gynnydd y comisiwn yn ystod yr wythnosau nesaf. Yn hynny o beth, mae'r comisiwn yn addo rhestr fer o fesurau carlam posibl, yr wyf fi a'm hetholwyr hefyd yn edrych ymlaen yn eiddgar atynt, ac yna'r adroddiad interim yng ngwanwyn y flwyddyn nesaf. Prif Weinidog, sut y bydd hyn yn cael ei gyfathrebu i drigolion Casnewydd, ac yn enwedig y rhai nad ydyn nhw yn rhan o unrhyw grŵp? Sut y byddan nhw'n gallu lleisio eu barn ar unrhyw newidiadau a fydd yn effeithio'n anochel arnyn nhw i sicrhau bod unrhyw fesurau yn gwneud gwahaniaeth ystyrlon a gwirioneddol er gwell?
English: One of the responsibilities of this transport commission is to produce recommendations for fast-track implementation to tackle the acute problems of congestion and safety on the M4 around Newport. First Minister, can you confirm that work to implement any such recommendation will begin at the earliest opportunity and that they will not have to wait until the commission produces its final report at the end of next year? Thank you.
Welsh: Un o gyfrifoldebau'r comisiwn trafnidiaeth hwn yw cyflwyno argymhellion ar gyfer gweithredu llwybr carlam i fynd i'r afael â phroblemau difrifol tagfeydd a diogelwch ar yr M4 o amgylch Casnewydd. Prif Weinidog, a allwch chi gadarnhau y bydd gwaith i weithredu unrhyw argymhelliad o'r fath yn dechrau cyn gynted â phosibl ac na fydd yn rhaid iddyn nhw aros tan y bydd y comisiwn yn llunio ei adroddiad terfynol ddiwedd y flwyddyn nesaf? Diolch.
English: Absolutely, Llywydd, I'm happy to give that assurance. That is exactly the way the work of the commission has been structured. They will produce their most immediately available actions before the end of this calendar year. I certainly don't want to wait for those ideas to be implemented until further parts in the reporting process. The commission is focused on looking at those ideas that are closest to hand that can be put into practice as fast as possible, and we will certainly not wish to hold up anything that we can get on with as fast as we are able to.
Welsh: Yn sicr, Llywydd, rwy'n hapus i roi'r sicrwydd hwnnw. Dyna'n union sut y mae gwaith y comisiwn wedi ei strwythuro. Byddan nhw'n cyflwyno eu camau gweithredu sydd ar gael yn fwyaf parod cyn diwedd y flwyddyn galendr hon. Yn sicr, nid wyf i eisiau aros i'r syniadau hynny gael eu rhoi ar waith nes cael rhannau pellach yn y broses adrodd. Mae'r comisiwn yn canolbwyntio ar edrych ar y syniadau hynny sydd agosaf at law y gellir eu rhoi ar waith cyn gynted â phosibl, ac yn sicr ni fyddem yn dymuno atal dim y gallwn fwrw ymlaen ag ef mewn modd mor gyflym ag y gallwn.
English: I thank the Member for that question. Priorities for the NHS in north Wales reflect those for the whole of our nation, as set out in my answer to an earlier question this afternoon: a move in the direction of prevention, reducing health inequalities, improving primary care, timely access to care services, and further investment in mental health.
Welsh: Diolchaf i'r Aelod am y cwestiwn yna. Mae'r blaenoriaethau ar gyfer y GIG yng ngogledd Cymru yn adlewyrchu'r rhai ar gyfer ein cenedl gyfan, fel y nodwyd yn fy ateb i gwestiwn cynharach y prynhawn yma: symud i gyfeiriad atal, lleihau anghydraddoldebau iechyd, gwella gofal sylfaenol, mynediad prydlon at wasanaethau gofal, a buddsoddi ymhellach mewn iechyd meddwl.
English: I was hoping that one of your priorities might be to deal with the ongoing problems that we've seen since that health board has been put into special measures because, of course, the people of north Wales feel let down by your Government when it comes to our national health service in the region. We have a health board that has been in special measures for four and a half years. Its financial position has deteriorated while it's been in special measures, many of its performance indicators have also deteriorated; people are waiting up to two years for their orthopaedic treatment; we've seen a domino of GP surgeries that have closed since you took charge of special measures in that particular health board; and, of course, we've seen the unpalatable situation of the incompetence of the current leadership having to draft in somebody based overseas who is being paid £2,000 per day - not per week, per day - in order to sort out the problems in that health board because of the lack of quality leadership. When will people in north Wales see the turnaround that you promised them four and a half years ago and see that health board firing on all pistons so that people can get their treatment in time and get the outcomes that they deserve?
Welsh: Roeddwn i'n gobeithio mai un o'ch blaenoriaethau efallai fyddai ymdrin â'r problemau parhaus yr ydym ni wedi eu gweld ers rhoi'r bwrdd iechyd hwnnw mewn mesurau arbennig oherwydd, wrth gwrs, mae pobl y gogledd yn teimlo eu bod nhw wedi cael eu siomi gan eich Llywodraeth pan ddaw i'n gwasanaeth iechyd gwladol yn y rhanbarth. Mae gennym ni fwrdd iechyd sydd wedi bod mewn mesurau arbennig ers pedair blynedd a hanner. Mae ei sefyllfa ariannol wedi dirywio ers iddo fod mewn mesurau arbennig, mae llawer o'i ddangosyddion perfformiad wedi dirywio hefyd; mae pobl yn aros hyd at ddwy flynedd am eu triniaeth orthopedig; rydym ni wedi gweld domino o feddygfeydd teulu sydd wedi cau ers i chi gymryd cyfrifoldeb am fesurau arbennig yn y bwrdd iechyd penodol hwnnw; ac, wrth gwrs, rydym ni wedi gweld y sefyllfa annymunol o anallu'r arweinwyr presennol gan orfod cyflogi rhywun sy'n byw dramor sy'n cael ei dalu £2,000 y dydd - nid yr wythnos, y dydd - er mwyn datrys y problemau yn y bwrdd iechyd hwnnw oherwydd y diffyg arweinyddiaeth o ansawdd. Pa bryd y bydd pobl yn y gogledd yn gweld y newid a addawyd gennych iddyn nhw bedair blynedd a hanner yn ôl ac yn gweld y bwrdd iechyd hwnnw'n gweithredu i'w lawn botensial fel y gall pobl gael eu triniaeth mewn pryd a chael y canlyniadau y maen nhw'n eu haeddu?
English: One day, Llywydd, as you know, the Member will find something good to say about the health service on which his constituents rely. Their report on health services in north Wales is so different to his own. Only last month, the health Minister set out a series of actions that the health board needs to take in order to move on from being in special measures, and we expect the health board to report against those requirements by 13 December. That will show how the health board intends to build on the successes that it has achieved, which it would be good to hear the Member just occasionally acknowledge: the fact that all trainee GP posts in north Wales have been filled for the first time; the fact that flu vaccination rates in Betsi Cadwaladr University Health Board are amongst the very best in Wales; the fact that maternity services, which were a concern at the very start of special measures, are no longer a matter of special concern. When I hear the Member lecture us on the state of the health service in Wales, deficits and the need to follow the advice of the Public Accounts Committee in securing external help to bring about even further improvement, I'm reminded of the United Lincolnshire trust that his party is responsible for, a trust that is half the size of Betsi Cadwaladr University Health Board, and whose deficit last year was greater than the whole of the Welsh NHS put together, and which spends millions of pounds in securing external support, yes, in order to try to deal with the issues that that trust faces.
Welsh: Un diwrnod, Llywydd, fel y gwyddoch, bydd yr Aelod yn dod o hyd i rywbeth da i'w ddweud am y gwasanaeth iechyd y mae ei etholwyr yn dibynnu arno. Mae eu hadroddiad nhw ar wasanaethau iechyd yn y gogledd yn wahanol iawn i'w un ef. Dim ond y mis diwethaf, cyflwynodd y Gweinidog iechyd gyfres o gamau y mae angen i'r bwrdd iechyd eu cymryd er mwyn symud ymlaen o fod mewn mesurau arbennig, ac rydym ni'n disgwyl i'r bwrdd iechyd adrodd yn erbyn y gofynion hynny erbyn 13 Rhagfyr. Bydd hynny'n dangos sut y mae'r bwrdd iechyd yn bwriadu adeiladu ar y llwyddiannau y mae wedi eu cael, y byddai'n dda clywed yr Aelod yn eu cydnabod weithiau: y ffaith bod pob swydd meddyg teulu dan hyfforddiant yn y gogledd wedi ei llenwi am y tro cyntaf; y ffaith bod cyfraddau brechu rhag y ffliw ym Mwrdd Iechyd Prifysgol Betsi Cadwaladr ymhlith y gorau yng Nghymru; y ffaith nad yw gwasanaethau mamolaeth, a oedd yn bryder ar ddechrau mesurau arbennig, yn fater sy'n peri pryder arbennig mwyach. Pan glywaf yr Aelod yn pregethu wrthym am gyflwr y gwasanaeth iechyd yng Nghymru, diffygion a'r angen i ddilyn cyngor y Pwyllgor Cyfrifon Cyhoeddus o ran sicrhau cymorth allanol er mwyn gwella ymhellach fyth, rwy'n cael fy atgoffa o ymddiriedolaeth Unedig Swydd Lincoln y mae ei blaid ef yn gyfrifol amdani, ymddiriedolaeth sy'n hanner maint Bwrdd Iechyd Prifysgol Betsi Cadwaladr, ac yr oedd ei diffyg y llynedd yn fwy na GIG Cymru gyfan gyda'i gilydd, ac sy'n gwario miliynau o bunnoedd i sicrhau cymorth allanol, ie, er mwyn ceisio ymdrin â'r problemau y mae'r ymddiriedolaeth honno'n eu hwynebu.